b'\n_START_ARTICLE_\nAdirondacks\n_START_PARAGRAPH_\nAdirondacks (angle\xc5\xa1ko Adirondack Mountains) je hribovje na severovzhodu ZDA, z najvi\xc5\xa1jim vrhom Mt. Marcy (1629m). Razteza se med Ontarijskim jezerom in dolino reke Hudson v zvezni dr\xc5\xbeavi New York, kar ustreza 24.000km\xc2\xb2. Zahodni del hribovja je planotast (nadmorska vi\xc5\xa1ina okoli 300 m), vzhodni del pa je bolj razgiban in ledeni\xc5\xa1ko preoblikovan s \xc5\xa1tevilnimi ledeni\xc5\xa1kimi jezeri. Prebivalci se ukvarjajo v glavnem z gozdarstvom in turizmom. V hribovju le\xc5\xbei tudi znano smu\xc4\x8darsko sredi\xc5\xa1\xc4\x8de Lake Placid.'